NORAKSTS

|  |  |
| --- | --- |
| 25.11.2021. | Nr.19/21 |

###### GROZĪJUMI JELGAVAS PILSĒTAS DOMES 2020.GADA 26.MARTA LĒMUMA NR.4/11 “JELGAVAS PILSĒTAS PAŠVALDĪBAS PROFESIONĀLĀS IEVIRZES UN INTEREŠU IZGLĪTĪBAS IESTĀDES “JELGAVAS SPECIALIZĒTĀ PELDĒŠANAS SKOLA” NOLIKUMA APSTIPRINĀŠANA” PIELIKUMĀ

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21.panta pirmās daļas 8.punktu, Izglītības likuma 22.panta pirmo daļu, Profesionālās izglītības likuma 15.panta pirmo daļu, 17.panta 3.punktu, Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020.gada 26.marta lēmuma Nr.4/11 “Jelgavas pilsētas pašvaldības profesionālās ievirzes un interešu izglītības iestādes “Jelgavas Specializētā peldēšanas skola” nolikuma apstiprināšana” pielikumā “Jelgavas pilsētas pašvaldības profesionālās ievirzes un interešu izglītības iestādes “Jelgavas Specializētā peldēšanas skola” nolikums” šādus grozījumus:

1. Izteikt nolikuma nosaukumu šādā redakcijā:

“Jelgavas valstspilsētas pašvaldības profesionālās ievirzes un interešu izglītības iestādes “Jelgavas Specializētā peldēšanas skola” nolikums”.

1. Aizstāt visā tekstā vārdu “pilsēta” (attiecīgā locījumā) ar vārdu “valstspilsēta” (attiecīgā locījumā).
2. Papildināt ar 11.9.1 apakšpunktu šādā redakcijā:

“11.9.1 organizēt sporta pasākumus un sacensības;”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.novembrī